《九日登资福山呈胡宣教》
宋代·吕无之

飞屐来登最上峰，千山拥翠景无穷。
遥看云影参差外，静听泉无断续中。
今日黄花重九约，何时青眼一尊同。
好天风月閒相寄，早晚南来有过鸿。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。